Source: http://www.rvr.sk/sk/spravy/index.php?aktualitaId=1108
Timestamp: 2019-04-20 00:56:48+00:00
Document Index: 10234411

Matched Legal Cases: ['§ 69', '§ 34', '§ 36', '§ 34', '§ 34', '§ 20', '§ 39', '§ 16', '§ 38', '§ 32']

Tlačová informácia zo zasadnutia RVR, dňa 11.01.2011 - Rada pre vysielanie a retransmisiu
Tlačová informácia zo zasadnutia Rady pre vysielanie a retransmisiu, ktoré sa konalo dňa 11.1.2011 v sídle Rady pre vysielanie a retransmisiu
v súvislosti s prechodom na digitálne vysielanie postupom podľa § 69 ods. 1 zákona č. 220/2007 Z.z. odňala frekvencie č. 48 Štúrovo, č. 51 Mýto pod Ďumbierom a č. 59 Košice-Dubník spoločnosti MARKÍZA-SLOVAKIA spol. s r.o.(vec vrátená z NS SR);
začala správne konanie voči spoločnosti MARKÍZA-SLOVAKIA spol. s r.o. vo veci možného porušenia § 34 ods. 1 a § 36 ods. 2 ZVR (neoddelená reklama, presah reklamy v hodine) v súvislosti s odvysielaním označenia sponzora - spoločnosti Herbacos Recordati pred a po programoch Ordinácia v ružovej záhrade 117. a 118. časť, ktorý mohol naplniť definíciu reklamy dňa 2.11.2010;
začala správne konanie voči spoločnosti MAC TV s.r.o. vo veci možného porušenia § 34 ods. 1 ZVR (neoddelená reklama) v súvislosti s odvysielaním označenia sponzora – Danone s.r.o., ktorý mohol naplniť definíciu reklamy dňa 16.10.2010;
začala správne konanie voči spoločnosti MAC TV s.r.o. vo veci možného porušenia § 34 ods. 1 ZVR (neoddelená reklama) v súvislosti s odvysielaním označenia sponzora – Orange a.s., ktorý mohol naplniť definíciu reklamy dňa 16.10.2010;
začala správne konanie voči spoločnosti MAC TV s.r.o. vo veci možného porušenia § 20 ods. 4 ZVR (ochrana maloletých – uplatnenie JSO) v súvislosti s odvysielaním oznámenia o vlastnom programe Česko Slovensko má talent, oznámenia o vlastnom programe Profesionáli, oznámenia o vlastnom programe Dievča na stráženie a oznámenia o vlastnom programe Dobrá manželka, v ktorých neuviedol príslušné grafické symboly jednotného systému označovania dňa 16.10.2010;
uložila sankciu – pokutu vo výške 1000 eur spoločnosti MAC TV s.r.o. z dôvodu porušenia § 39 ods. 4 ZVR (zákaz sponzorovania politickej publicistiky) v súvislosti s odvysielaním programu Lampa z dňa 29.7.2010;
uložila sankciu – upozornenie na porušenie zákona spoločnosti MAC TV s.r.o. z dôvodu porušenia § 16 písm. b) ZVR (objektívnosť spravodajstva) v súvislosti s odvysielaním príspevku Výpalné metódy vymáhačskej firmy v rámci programu Noviny z dňa 26.6.2007(vec vrátená z NS SR);
uložila sankciu – pokutu vo výške 3000 eur spoločnosti MAC TV s.r.o. z dôvodu porušenia § 38 ods. 4 ZVR (podpora sponzora) v súvislosti s odvysielaním programu Lampa z dňa 29.7.2010(vec vrátená z NS SR);
uložila sankciu – pokutu vo výške 10 000 eur spoločnosti MAC TV s.r.o. z dôvodu porušenia § 32 ods. 12 ZVR (skrytá reklama) v súvislosti s odvysielaním informácie o pripravovanom programe Paľba v rámci programu Dnes z dňa 23.3.2010 (vec vrátená z NS SR).
Ostatné uznesenia prijaté dňa 11.1.2011 budú uverejnené v zápisnici zo zasadnutia na stránke Rady.
Tlačová informácia zo zasadnutia 11.01.2011 (PDF)
Tlačová informácia zo zasadnutia 11.01.2011 (DOC)